અમેરિકામાં ગેરકાનૂની પ્રવેશ કરનારા ઈમિગ્રન્ટોના પરિવારોના બાળકોને તેમના માતા-પિતાથી વિખૂટા પાડીને અલગ રાખવાની નિર્દયી શાસનપધ્ધતિની વિશ્વમાં ચારેકોરથી ટીકા કરવામાં આવી . અલગ બાળકોની આકુળવ્યાકુળ તસવીરો પ્રકાશિત થઈ અને આખી દુનિયાએ ટ્રમ્પના નિર્ણયની સામે રોષ- આક્રોશ અને વિરોધ પ્રગટ કર્યો..ગેરકાનૂની પ્રવાસી પરિવારોને તેમના સંતાનોથી અલગ કરવાનો ટ્રમ્પ વહીવટીતંત્રનો ફેંસલો અમાનવીય હોવાનું સાબિત થયું અને ડોનાલ્ડ ટ્રમ્પે ગેરકાનૂની વસાહતીઓને એમના બાળકોથી અલગ કરીને જુદા રાખવાનાી કામગીરી અમલમાં નહિ મૂકવાનો આદેશ જારી કરીને એના પર હસ્તાક્ષર કરી દીધા. ગૃહસુરક્ષા વિભાગ( હોમ સિક્યુરિટી ડિપાર્ટમેન્ટ) ને તાકીદ કરવામાં આવી છે કે જયાં સુધી ગેરકાનૂની પ્રવેશેલા પરિવારો સામે કાનૂની કાર્યવાહીના કેસનો નિકાલ ન આવે ત્યાં સુધી તેમના પરિવારને અલગ ન કરવામાં આવે. બાળકોને પરિવારની સાથે જ રહેવા દેવામાં આવે.